[{"text_idx": "#000002", "text": "Liburuaren paperezko bertsioa Bizkaiko liburutegietan dago eta bertsio digitala dohainik deskargatu daiteke Jokotekniaren webgunetik."}, {"text_idx": "#000005", "text": "Liburua ekainaren 3an, ostiralean, aurkeztuko da 18:30ean, Game Erauntsiaren Twitch kanalean. Aurkezpena liburuaren editoreak bideratuko du, Maitane Junguituk, eta berarekin batera liburuko kapitulu baten egile bat ere izango da, Itziar Zorrakin gameplay programatzailea eta itzulpengintza doktoregaia."}, {"text_idx": "#000006", "text": "Jokoteknia jardunaldiak iraultzaileak dira bideojokoetara euskaraz hurbiltzea ahalbidetzen dutelako. Horregatik, argitaratzaileek ezinbestekotzat jo dute hainbat urtez egin diren aurkezpenak idatziz biltzea eta zabaltzea."}, {"text_idx": "#000007", "text": "Guztira hamalau testu batzen ditu liburuak. Gaiak askotarikoak dira, guztiak bideojokoen ingurukoak: besteak beste, euskal bideojokoen historia, ekoizpena, diseinua eta animazioa, itzulpengintza eta lokalizazioa, kontserbazioa eta feminismoa lantzen dira argitalpenean. Autoreen artean nazioarteko enpresa handietan lan egiten duten profesionalak daude, hala nola Euskal Herrian lan egiten dutenak eta kanpoko gonbidatu bereziak, Frantziatik eta Kataluniako ekarpenak jasota."}, {"text_idx": "#000009", "text": "2022ko Jokoteknia jardunaldien prestaketa martxan dago eta azaroan egitea espero dute. Gainera, posible bada, etorkizunean 2021eko eta 2022ko Jokotekniako hitzaldiekin bigarren liburuxka bat argitaratzeko asmoa dugu."}, {"text_idx": "#000011", "text": "Zure e-posta helbidea ez da argitaratuko. Beharrezko eremuak * markatuta daude"}, {"text_idx": "#000015", "text": "3.0 lizentziapean daude webguneko edukiak."}]